CELEX: 52021PC0274
Language: sl
Date: 2021-06-07
Title: Predlog SKLEP SVETA o stališču, ki se v imenu Evropske unije zastopa v Skupnem odboru EGP v zvezi s spremembo Priloge XI (Elektronske komunikacije, avdiovizualne storitve in informacijska družba) in Protokola 37 (s seznamom iz člena 101) k Sporazumu EGP

EVROPSKA KOMISIJA
            Bruselj, 7.6.2021
            COM(2021) 274 final
            2021/0133(NLE)
            Predlog
            SKLEP SVETA 
            o stališču, ki se v imenu Evropske unije zastopa v Skupnem odboru EGP v zvezi s spremembo Priloge XI (Elektronske komunikacije, avdiovizualne storitve in informacijska družba) in Protokola 37 (s seznamom iz člena 101) k Sporazumu EGP
            (Besedilo velja za EGP)
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o določitvi stališča, ki naj se v imenu Unije zastopa v Skupnem odboru EGP v zvezi s predvidenim sprejetjem sklepov Skupnega odbora o spremembah Priloge XI (Elektronske komunikacije, avdiovizualne storitve in informacijska družba) in Protokola 37 (s seznamom iz člena 101) k Sporazumu EGP. 
            
            
               2.Ozadje predloga
            
            
               2.1.Sporazum EGP 
            
            
               Sporazum o Evropskem gospodarskem prostoru (v nadaljnjem besedilu: Sporazum EGP) državljanom in gospodarskim subjektom v EGP zagotavlja enake pravice in obveznosti na notranjem trgu. Določa vključitev zakonodaje EU, ki zajema štiri svoboščine, v 30 držav EGP, ki ga sestavljajo države članice EU, Norveška, Islandija in Lihtenštajn. Poleg tega Sporazum EGP zajema sodelovanje na drugih pomembnih področjih, kot so raziskave in razvoj, izobraževanje, socialna politika, okolje, varstvo potrošnikov, turizem in kultura, ki se skupaj imenujejo spremljevalne in horizontalne politike. Sporazum je začel veljati 1. januarja 1994. Evropska unija je skupaj s svojimi državami članicami pogodbenica Sporazuma.
            
            
               2.2.Skupni odbor EGP 
            
            
               Za upravljanje Sporazuma EGP je odgovoren Skupni odbor EGP. To je forum za izmenjavo mnenj, povezanih z delovanjem Sporazuma EGP. Odločitve sprejema soglasno.  V skladu z Lizbonsko pogodbo je za usklajevanje zadev EGP na strani EU odgovorna Evropska služba za zunanje delovanje (ESZD). 
            
            
               2.3.Predvideni akt Skupnega odbora EGP
            
            
               Skupni odbor EGP naj bi sprejel dva sklepa (v nadaljnjem besedilu: predvidena akta) o spremembi Priloge XI (Elektronske komunikacije, avdiovizualne storitve in informacijska družba) in Protokola 37 (s seznamom iz člena 101) k Sporazumu EGP. 
            
            
               Namen predvidenih aktov je vključiti Uredbo (EU) 2018/1971 o ustanovitvi Organa evropskih regulatorjev za elektronske komunikacije (BEREC)
                  1
                in Direktivo (EU) 2018/1972 o Evropskem zakoniku o elektronskih komunikacijah (prenovitev) v Sporazum EGP.  
            
            
               Predvidena akta bosta postala zavezujoča za pogodbenice v skladu s členoma 103 in 104 Sporazuma EGP.  
            
            
               3.Stališče, ki se zastopa v imenu Unije
            
            
               ESZD v sodelovanju s službami Komisije predloži osnutka sklepov Skupnega odbora EGP Svetu v sprejetje kot stališče Unije. ESZD upa, da bo lahko v najkrajšem možnem času osnutka predstavila v Skupnem odboru EGP.
            
            
               Vsebina in narava osnutkov priloženih sklepov Skupnega odbora EGP presegata zgolj tehnične prilagoditve v smislu Uredbe Sveta (ES) št. 2894/94. Stališče Unije zato določi Svet.
            
            
               Priložena sklepa Skupnega odbora EGP med drugim vsebujeta naslednje prilagoditve. 
            
            
               3.1.Prilagoditve Uredbe (EU) 2018/1971 o ustanovitvi Organa evropskih regulatorjev za elektronske komunikacije (BEREC) – sklep Skupnega odbora EPG iz Priloge 1
            
            
               Uvod
            
            
               V skladu z institucionalno ureditvijo Sporazuma EGP Nadzorni organ Efte izvaja nadzorne pristojnosti Komisije v stebru Efte ter bo posledično odražal nadzorna pooblastila Komisije iz Uredbe (EU) 2018/1971 (uredba o organu BEREC) in Direktive (EU) 2018/1972 (direktiva o Evropskem zakoniku o elektronskih komunikacijah
                  2
               ) v stebru Efte. 
            
         
         
            
               Uredba o organu BEREC in direktiva o Evropskem zakoniku o elektronskih komunikacijah določata številne naloge organa BEREC, katerih cilj je zagotoviti dosledno izvajanje regulativnega okvira za elektronske komunikacije. Ker ima organ BEREC pomembno vlogo pri uporabi uredbe o organu BEREC in direktive o Evropskem zakoniku o elektronskih komunikacijah, sta slednji neločljivo povezani. Ta povezava se odraža tudi v osnutkih sklepov Skupnega odbora EGP, ki vključujeta direktivo in uredbo o organu BEREC v Sporazum EGP. Osnutka sklepov Skupnega odbora EGP je treba proučiti skupaj, da bi razumeli celotno ureditev v okviru EGP.
            
            
               Osnutek sklepa Skupnega odbora EGP iz Priloge 1 vsebuje tri različne sklope prilagoditev, ki bodo predstavljeni v nadaljevanju ter se nanašajo na načine sodelovanja držav Efte v organu BEREC (oddelek B), prilagoditve glede odnosa med Nadzornim organom Efte in organom BEREC (oddelek C), druge prilagoditve glede sodelovanja držav Efte v organu BEREC (oddelek D) ter splošne prilagoditve, ki se običajno uporabljajo v okviru EGP (oddelek E). 
            
            
               Načini sodelovanja držav Efte v organu BEREC
            
            
               Organ BEREC je bil ustanovljen z Uredbo (ES) št. 1211/2019 in Uredbo (EU) 2018/1971, da bi prispeval k razvoju in boljšemu delovanju notranjega trga za elektronska komunikacijska omrežja in storitve s prizadevanjem za zagotovitev skladnega izvajanja regulativnega okvira za elektronske komunikacije. Uredba priznava tudi, da bi bilo treba doseči te cilje v okviru EGP, in navaja, da bi morali odbor regulatorjev organa BEREC, delovne skupine in upravni odbor omogočiti sodelovanje nacionalnih regulativnih organov držav Efte, ki so del EGP, da bi se dosledno izvajanje regulativnega okvira za elektronske komunikacije razširilo na Islandijo, Lihtenštajn in Norveško
                  3
               .
            
            
               Člen 101 Sporazuma EGP določa:
            
            
               „1. V zvezi z odbori, ki niso zajeti niti v členu 81 [tj. programski odbori] niti v členu 100 [tj. komitološki odbori], se v delo vključijo strokovnjaki držav Efte, kadar je to potrebno zaradi nemotenega delovanja tega sporazuma.
            
            
               Ti odbori so navedeni v Protokolu 37. Načini takšnega sodelovanja so določeni v ustreznih sektorskih protokolih in prilogah, ki obravnavajo zadevna področja.
            
            
               2. Če pogodbenice ugotovijo, da je treba takšno sodelovanje razširiti na druge odbore, ki imajo podobne značilnosti, lahko Skupni odbor EGP spremeni Protokol 37.“
                  4
               
            
            
               BEREC ni niti komitološki odbor niti odbor, ustanovljen v skladu s programom. Kot forum za sodelovanje med regulatorji spada v kategorijo „drugih odborov“ v smislu člena 101 Sporazuma EGP, ki so navedeni v Protokolu 37. V skladu s to določbo so načini sodelovanja določeni v ustrezni sektorski prilogi, ki obravnava zadevno področje. Taki načini so uvedeni v prilogah (k Sporazumu EGP) pod ustrezno točko, pred njimi pa je uvodni stavek, ki se glasi: „Načini sodelovanja držav Efte v skladu s členom 101 Sporazuma“ (glej npr. sklepe Skupnega odbora EGP št. 192/2014, št. 18/2013, št. 92/2010 in št. 10/2004). Ti načini se ne štejejo za „prilagoditvena besedila“, saj njihov namen ni sprememba pravil iz akta, vključenega v Sporazum EGP, temveč njihovo dopolnjevanje, kot je potrebno za zagotovitev dobrega sodelovanja.
            
            
               Načini sodelovanja določajo, da nacionalni regulativni organi držav Efte, ki so del EGP, v celoti sodelujejo pri delu odbora regulatorjev organa BEREC, delovnih skupin organa BEREC in upravnega odbora urada BEREC ter da imajo enake pravice in obveznosti kot drugi nacionalni regulativni organi EU, vendar nimajo glasovalne pravice ter niso upravičeni do predsedovanja odboru regulatorjev organa BEREC in upravnemu odboru urada BEREC, lahko pa predsedujejo delovnim skupinam. Nacionalni regulativni organi držav Efte, ki so del EGP, so zastopani na ustrezni ravni v skladu z določbami uredbe o organu BEREC (glej člen 7 zadevne uredbe). Sodelovanje nacionalnih regulativnih organov držav Efte je ključnega pomena za spodbujanje regulativnega zbliževanja. 
            
            
               Načini določajo tudi, da bosta organ BEREC in urad BEREC pomagala nacionalnim regulativnim organom držav Efte, ki so del EGP, in Nadzornemu organu Efte.
            
            
               Prilagoditve glede odnosa med Nadzornim organom Efte in organom BEREC 
            
            
               Prilagoditvi (a)(i) in (ii) določata, da organ BEREC pomaga in svetuje Nadzornemu organu Efte ter na njegovo zahtevo izda smernice.
            
            
               Ker nacionalni regulativni organi držav Efte, ki so del EGP, ne bodo imeli glasovalnih pravic v organu BEREC, prilagoditev (a)(iii), ki členu 4 dodaja nov odstavek 1a, določa, da organ BEREC pri izdajanju mnenj v skladu s členom 4(1)(c)(i) in (ii) uredbe ločeno evidentira stališča nacionalnih regulativnih organov držav Efte, ki so del EGP. To zadeva zlasti mnenja o osnutkih ukrepov nacionalnih regulativnih organov držav Efte, ki so del EGP, v skladu s členoma 32 in 33 direktive o Evropskem zakoniku o elektronskih komunikacijah ter mnenja o čezmejnih sporih v skladu s členom 27 zadevne direktive. 
            
            
               V skladu s prilagoditvijo (a)(v) mora Nadzorni organ Efte čim bolj upoštevati vse smernice, mnenja, priporočila, skupna stališča in dobre prakse, ki jih sprejme organ BEREC.
            
            
               Druge prilagoditve glede sodelovanja držav Efte, ki so del EGP, v organu BEREC
            
            
               Urad BEREC je organ EU s pravno osebnostjo
                  5
                in agencija, ki podpira organ BEREC. V skladu s predhodno vključitvijo ustanovnih dokumentov agencij EU v Sporazum EGP
                  6
                je sodelovanje držav Efte pri dejavnostih urada BEREC urejeno s prilagoditvami uredbe o organu BEREC. Ker urad BEREC v svojem imenu ne izvaja nalog politike, je to sodelovanje razmeroma upravne narave.
            
            
               Prilagoditev (e) uredbe o organu BEREC določa, da bodo države Efte, ki so del EGP, finančno prispevale k sredstvom urada BEREC s sodelovanjem v subvenciji Unije. V skladu s preteklo prakso bo ta finančni prispevek določen po postopkih iz člena 82(1)(a) Sporazuma EGP.
            
            
               V skladu s členoma 12(2)(a) in 82(3)(a) Pogojev za zaposlitev drugih uslužbencev EU se običajno zaposlijo začasni oziroma pogodbeni uslužbenci, vendar morajo biti državljani države članice EU, razen če organ za imenovanja ne odloči drugače. Prilagoditev (f) zato zagotavlja široko odstopanje za državljane držav Efte, ki so del EGP, ki bi jih bilo treba obravnavati kot upravičene pod enakimi pogoji kot državljane EU. 
            
            
               Člena 12(2)(e) in 82(3)(e) ter člen 85(3) Pogojev za zaposlitev drugih uslužbencev EU se sklicujejo na člen 55(1) PEU o jezikih Unije. Prilagoditev (f) poleg tega tudi določa, da urad BEREC v zvezi s svojim osebje šteje uradne jezike iz člena 129(1) Sporazuma EGP za jezike Unije.
            
         
         
            
               Prilagoditev (g) določa, da države Efte, ki so del EGP, v zvezi z uradom BEREC in njegovim osebjem uporabljajo enake privilegije in imunitete kot države članice EU, kot je opisano v Protokolu (št. 7), priloženem PEU in PDEU.
            
            
               Druge prilagoditve
            
            
               V skladu s členom 7 Sporazuma EGP so za države Efte zavezujoči le akti, ki so vključeni v Sporazum EGP. Zato se prilagodi sklicevanje na pravo Unije v členu 4(4), da bi se odražalo, da je v okviru EGP referenčni pravni okvir Sporazum EGP (prilagoditev (a)(iv)).
            
            
               Za lažje dosledno izvrševanje pravil EGP prilagoditvi (b) in (d) uredbe določata, da je v odboru regulatorjev organa BEREC in upravnem odboru skupaj s Komisijo zastopan tudi Nadzorni organ Efte. Slednji v nasprotju s Komisijo v upravnem odboru ne bo imel glasovalnih pravic.
            
            
               S prilagoditvijo (c) se prilagodi besedilo člena 13(3), da bi se Nadzornemu organu Efte omogočilo sodelovanje v delovnih skupinah, ki jih ustanovi odbor regulatorjev organa BEREC. Tako kot Komisija tudi Nadzorni organ Efte ne more sodelovati v delovnih skupinah, ustanovljenih za izvajanje nalog iz točke (c)(ii) člena 4(1) uredbe.
            
            
               Uredba (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije ni del Sporazuma EGP. Namen prilagoditve (h) člena 36 je zagotoviti, da se vsi dokumenti, ki jih organ BEREC ali urad BEREC pripravi v zvezi z državami Efte, ki so del EGP, obravnavajo v skladu z navedeno uredbo. Enaka prilagoditev je običajno predvidena tudi za agencije, v katerih sodelujejo države Efte, ki so del EGP. 
            
            
               S prilagoditvijo (i) se prilagodi besedilo člena 40(2), da bi se odražala vloga Nadzornega organa Efte v zadevni določbi in da bi se pojasnilo, da bi bilo treba v okviru EGP sklicevanje na „pravo Unije in nacionalno pravo“ razumeti kot sklicevanje na „Sporazum EGP in nacionalno pravo“.
            
            
               S prilagoditvijo (j) se prilagodi besedilo člena 41(1)(a), da bi se Nadzornemu organu Efte zagotovil enak dostop do informacijskega in komunikacijskega sistema kot Komisiji, kar je pomembno za zagotovitev dobrega sodelovanja in doslednega izvajanja regulativnega okvira za elektronske komunikacije.
            
            
               3.2.Prilagoditve Direktive (EU) 2018/1972 o Evropskem zakoniku o elektronskih komunikacijah (prenovitev) – sklep Skupnega odbora EPG iz Priloge 2
            
            
               Direktiva je namenjena vzpostavitvi notranjega trga za elektronske komunikacije v EU ter nadomešča direktive 2002/19/ES, 2002/20/ES, 2002/21/ES in 2002/22/ES, ki so bile vključene v Prilogo XI k Sporazumu EGP. EU je vzporedno s sprejetjem direktive sprejela tudi novo Uredbo (EU) 2018/1971 o ustanovitvi Organa evropskih regulatorjev za elektronske komunikacije (BEREC) in Agencije za podporo BEREC-u (Urad BEREC).
            
            
               Direktiva določa številne naloge organa BEREC, katerih cilj je zagotoviti dosledno izvajanje regulativnega okvira za elektronske komunikacije. Ker ima organ BEREC pomembno vlogo pri uporabi uredbe o organu BEREC in direktive, sta slednji neločljivo povezani. Ta povezava se odraža tudi v osnutkih sklepov Skupnega odbora EGP, ki vključujeta direktivo in uredbo o organu BEREC v Sporazum EGP ter sta priložena temu osnutku sklepa Sveta. Navedena osnutka sklepov Skupnega odbora EGP je treba proučiti skupaj, da bi razumeli celotno ureditev v okviru EGP. 
            
            
               Ena od pomembnih nalog organa BEREC je, da po potrebi izdaja mnenja o ukrepih nacionalnih regulativnih organov in o čezmejnih sporih (členi 27, 32 in 33 direktive). Za namene Sporazuma EGP osnutek sklepa Skupnega odbora EGP glede uredbe določa načine sodelovanja nacionalnih regulativnih organov držav Efte, ki so del EGP, v organu BEREC. Osnutek sklepa določa tudi, da se stališča nacionalnih regulativnih organov držav Efte, ki so del EGP, o mnenjih organa BEREC evidentirajo ločeno ter da Nadzorni organ Efte čim bolj upošteva vse smernice, mnenja, priporočila, skupna stališča in dobre prakse, ki jih sprejme organ BEREC. Poleg tega osnutek sklepa vsebuje nekatere druge potrebne prilagoditve v okviru EGP. 
            
            
               Po drugi strani pa osnutek sklepa Skupnega odbora EGP, s katerim se vključuje direktiva, določa druge prilagoditve direktive, ki so potrebne glede na Sporazum EGP.  
            
            
               Pravo Unije / Sporazum EGP (prilagoditev (a))
            
            
               V skladu s členom 7 Sporazuma EGP so za države Efte zavezujoči le akti, ki so vključeni v Sporazum EGP. Zato je treba prilagoditi sklicevanje na pravo Unije, da bi se odražalo, da je v okviru EGP referenčni pravni okvir Sporazum EGP.
            
            
               Mnenja skupine za politiko radiofrekvenčnega spektra (prilagoditev (b)):
            
            
               V skladu s prilagoditvijo (b) člena 28 je Nadzorni organ Efte pristojen za sprejemanje sklepov, naslovljenih na države Efte.
            
            
               Prilagoditev določa tudi, da mora Nadzorni organ Efte čim bolj upoštevati mnenje skupine za politiko radiofrekvenčnega spektra. S tem se zagotovi, da Nadzorni organ Efte pri izpolnjevanju svojih nalog v zvezi z državami Efte v okviru dvostebrne strukture Sporazuma EGP uporablja enako strokovno znanje kot Komisija. 
            
            
               Poleg tega morata Nadzorni organ Efte in Komisija v primerih, ko gre za države Efte in države članice EU, med seboj sodelovati, da bi se dogovorila o odločitvah za odpravo čezmejnega škodljivega motenja.  
            
            
               Sklicevanje na člen 267 PDEU / člen 34 sporazuma o nadzornem organu in sodišču (prilagoditev (c)):
            
         
         
            
               S prilagoditvijo (c) se prilagodi pravni okvir glede sodišč v državah Efte, in sicer tako, da se sklicevanje na člen 267 PDEU nadomesti s sklicevanjem na člen 34 Sporazuma med državami Efte o ustanovitvi nadzornega organa in sodišča.
            
            
               Opredelitev nadnacionalnih trgov (prilagoditev (d)): 
            
            
               Prilagoditveno besedilo, predlagano v osnutku sklepa Skupnega odbora EGP, ustreza temu, kar je trenutno predvideno v prilagoditvi (d) v skladu z Direktivo 2002/21/ES (glej točko 5cl Priloge XI k Sporazumu EGP), kar zadeva načine sodelovanja med Nadzornim organom Efte in Komisijo. 
            
            
               Prilagoditev sklicevanja na Listino (prilagoditev (e)):
            
            
               Listina Evropske unije o temeljnih pravicah je instrument primarne zakonodaje EU, ki ni zavezujoč za tretje države in ni relevanten v okviru EGP. Zato se s prilagoditvijo (g) direktive prilagodi sklicevanje na Listino iz člena 100(1), in sicer tako, da se sklicuje na „temeljne pravice in splošna načela Sporazuma EGP“, sklicevanja iz člena 100(2) pa se sklicujejo na „temeljne pravice“. 
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  7
               .
            
            
               4.1.2.Uporaba v obravnavanem primeru
            
            
               Skupni odbor EGP je organ, ustanovljen s sporazumom, in sicer s Sporazumom EGP. Akt, ki naj bi ga Skupni odbor EGP sprejel, je akt s pravnim učinkom. Predvideni akt bo zavezujoč v mednarodnem pravu v skladu s členoma 103 in 104 Sporazuma EGP.
            
            
               Predvideni akt ne dopolnjuje ali spreminja institucionalnega okvira Sporazuma. Postopkovna pravna podlaga za predlagani sklep je torej člen 218(9) PDEU v povezavi s členom 1(3) Uredbe Sveta (ES) št. 2894/94 o pravilih za izvajanje Sporazuma o Evropskem gospodarskem prostoru. 
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep na podlagi člena 218(9) PDEU v povezavi s členom 1(2) Uredbe Sveta (ES) št. 2894/94 je odvisna predvsem od materialne pravne podlage pravnih aktov EU, ki jih je treba vključiti v Sporazum EGP. 
            
            
            
               4.2.2.Uporaba v obravnavanem primeru
            
            
               Glavni cilj in vsebina predvidenih aktov se nanašata na približevanje zakonodaje, zaradi česar je materialna pravna podlaga za predlagani sklep člen 114 PDEU.
            
            
               4.3.Zaključek
            
         
         
            
               Pravna podlaga za predlagani sklep bi moral biti člen 114 PDEU v povezavi s členom 218(9) PDEU in členom 1(3) Uredbe Sveta (ES) št. 2894/94 o pravilih za izvajanje Sporazuma o Evropskem gospodarskem prostoru. 
            
            
               5.Objava predvidenega akta
            
            
               Ker bosta akta Skupnega odbora EGP spremenila Prilogo XI (Elektronske komunikacije, avdiovizualne storitve in informacijska družba) in Protokol 37 (s seznamom iz člena 101) k Sporazumu EGP, je primerno, da se po sprejetju objavita v Uradnem listu Evropske unije.
            
            
               2021/0133 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Skupnem odboru EGP v zvezi s spremembo Priloge XI (Elektronske komunikacije, avdiovizualne storitve in informacijska družba) in Protokola 37 (s seznamom iz člena 101) k Sporazumu EGP
            
            
               (Besedilo velja za EGP)
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 114 PDEU v povezavi s členom 218(9) Pogodbe,
            
            
               ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru
                  8
                in zlasti člena 1(3) Uredbe, 
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o Evropskem gospodarskem prostoru
                  9
                (v nadaljnjem besedilu: Sporazum EGP) je začel veljati 1. januarja 1994. 
            
            
               (2)V skladu s členom 98 Sporazuma EGP se lahko Skupni odbor EGP med drugim odloči spremeniti Prilogo XI (Elektronske komunikacije, avdiovizualne storitve in informacijska družba) in Protokol 37 (s seznamom iz člena 101) k Sporazumu EGP.
            
            
               (3)Uredbo (EU) 2018/1971 Evropskega parlamenta in Sveta
                  10
                je treba vključiti v Sporazum EGP.
            
            
               (4)Za dobro delovanje Sporazuma EGP je treba Protokol 37 k Sporazumu EGP razširiti, da bi vključeval Organ evropskih regulatorjev za elektronske komunikacije (BEREC), ustanovljen z Uredbo (EU) 2018/1971.
            
            
               (5)Za zagotovitev doslednega izvajanja regulativnega okvira za elektronske komunikacije v okviru Sporazuma EGP bodo nacionalni regulativni organi držav Efte z izjemo glasovalnih pravic v celoti sodelovali pri delu odbora regulatorjev organa BEREC, delovnih skupin organa BEREC in upravnega odbora urada BEREC. Stališča nacionalnih regulativnih organov držav Efte bodo evidentirana ločeno, ko organ BEREC izda mnenje. Nadzorni organ Efte bo čim bolj upošteval mnenja, ki jih sprejme organ BEREC.
            
            
               (6)Direktivo (EU) 2018/1972 Evropskega parlamenta in Sveta
                  11
                je treba vključiti v Sporazum EGP.
            
            
               (7)Direktiva (EU) 2018/1972 z učinkom od 21. decembra 2020 razveljavlja direktive 2002/19/ES, 2002/20/ES, 2002/21/ES in 2002/22/ES, ki so vključene v Sporazum EGP in jih je zato treba v okviru Sporazuma EGP razveljaviti z učinkom od 21. decembra 2020.
            
         
         
            
               (8)Prilogo XI in Protokol 37 k Sporazumu EGP bi bilo zato treba ustrezno spremeniti.
            
            
               (9)Stališče Unije v Skupnem odboru EGP bi torej moralo temeljiti na osnutkih sklepov Skupnega odbora EGP iz prilog k temu sklepu –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v Skupnem odboru EGP v zvezi s predlagano spremembo Priloge XI (Elektronske komunikacije, avdiovizualne storitve in informacijska družba) in Protokola 37 (s seznamom iz člena 101) k Sporazumu EGP, temelji na osnutkih sklepov Skupnega odbora EGP, priloženih temu sklepu.
            
            
               Člen 2
            
            
               Ta sklep začne veljati na dan sprejetja.
            
            
               V Bruslju,
            
            
               
                     
                        
                        Za Svet
               
               
                     
                        
                        predsednik
               
            
         
         
            
                  
                     (1)
                  
                        Uredba (EU) 2018/1971 Evropskega parlamenta in sveta z dne 11. decembra 2018 o ustanovitvi Organa evropskih regulatorjev za elektronske komunikacije (BEREC) in Agencije za podporo BEREC-u (Urad BEREC), spremembi Uredbe (EU) 2015/2120 ter razveljavitvi Uredbe (ES) št. 1211/2009 (UL L 321, 17.12.2018, str. 1).
               
               
                  
                     (2)
                  
                        UL L 321, 17.12.2018, str. 36.
               
               
                  
                     (3)
                  
                        Glej uvodno izjavo 34 Uredbe (EU) 2018/1971.
               
               
                  
                     (4)
                  
                        V zadnjih 25 letih so države Efte, ki so del EGP, v skladu s to določbo sodelovale z različnimi organi EU. Popoln seznam takih organov je na voljo v posodobljeni različici Protokola 37. Glej 
                  tukaj
                  .
               
               
                  
                     (5)
                  
                        Člen 2(1) uredbe o organu BEREC. 
               
               
                  
                     (6)
                  
                        Seznam agencij EU, ki sodelujejo z državami Efte, in sklepov Skupnega odbora EGP o vključitvi njihovih ustanovnih dokumentov v Sporazum EGP, je na voljo na 
                  http://www.efta.int/eea/eu-agencies
                  .
               
               
                  
                     (7)
                  
                        Sodba Sodišča z dne 7. oktobra 2014 v zadevi C-399/12, Nemčija proti Svetu, ECLI:EU:C:2014:2258, točke 61 do 64. 
               
               
                  
                     (8)
                  
                        UL L 305, 30.11.1994, str. 6.
               
               
                  
                     (9)
                  
                        UL L 1, 3.1.1994, str. 3. 
               
               
                  
                     (10)
                  
                        Uredba (EU) 2018/1971 Evropskega parlamenta in sveta z dne 11. decembra 2018 o ustanovitvi Organa evropskih regulatorjev za elektronske komunikacije (BEREC) in Agencije za podporo BEREC-u (Urad BEREC), spremembi Uredbe (EU) 2015/2120 ter razveljavitvi Uredbe (ES) št. 1211/2009 (UL L 321, 17.12.2018, str. 1).
               
               
                  
                     (11)
                  
                        Direktiva (EU) 2018/1972 Evropskega parlamenta in Sveta z dne 11. decembra 2018 o Evropskem zakoniku o elektronskih komunikacijah (prenovitev), kot je bila popravljena z UL L 334, 27.12.2019, str. 164 (UL L 321, 17.12.2018, str. 36).
               
            
      
    ---documentbreak--- 
      
         
               EVROPSKA KOMISIJA
            Bruselj, 7.6.2021
            COM(2021) 274 final
            PRILOGA 
            k
            predlogu sklepa Sveta
            o stališču, ki se v imenu Evropske unije zastopa v Skupnem odboru EGP v zvezi s spremembo Priloge XI (Elektronske komunikacije, avdiovizualne storitve in informacijska družba) in Protokola 37 (s seznamom iz člena 101) k Sporazumu EGP
            
               
         
         
            
               PRILOGA 1
            
            
            
               SKLEP SKUPNEGA ODBORA EGP
            
            
               št. […]
            
            
               z dne […]
            
            
               o spremembi Priloge XI (Elektronske komunikacije, avdiovizualne storitve in informacijska družba) in Protokola 37 (s seznamom iz člena 101) k Sporazumu EGP
            
            
               SKUPNI ODBOR EGP JE –
            
            
               ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
            
            
               ob upoštevanju naslednjega:
            
            
               (1)Uredbo (EU) 2018/1971 Evropskega parlamenta in Sveta z dne 11. decembra 2018 o ustanovitvi Organa evropskih regulatorjev za elektronske komunikacije (BEREC) in Agencije za podporo BEREC-u (Urad BEREC), spremembi Uredbe (EU) 2015/2120 ter razveljavitvi Uredbe (ES) št. 1211/2009
                  1
                je treba vključiti v Sporazum EGP.
            
            
               (2)Za dobro delovanje Sporazuma EGP je treba Protokol 37 k Sporazumu EGP razširiti, da bi vključeval Organ evropskih regulatorjev za elektronske komunikacije (BEREC), ustanovljen z Uredbo (EU) 2018/1971.
            
            
               (3)Za zagotovitev doslednega izvajanja regulativnega okvira za elektronske komunikacije v okviru Sporazuma EGP bodo nacionalni regulativni organi držav Efte z izjemo glasovalnih pravic v celoti sodelovali pri delu odbora regulatorjev organa BEREC, delovnih skupin organa BEREC in upravnega odbora urada BEREC. Stališča nacionalnih regulativnih organov držav Efte bodo evidentirana ločeno, ko organ BEREC izda mnenje. Nadzorni organ Efte bo čim bolj upošteval mnenja, ki jih sprejme organ BEREC.
            
            
               (4)Prilogo XI in Protokol 37 k Sporazumu EGP bi bilo zato treba ustrezno spremeniti –
            
            
               SPREJEL NASLEDNJI SKLEP:
            
            
               Člen 1
            
            
               Priloga XI k Sporazumu EGP se spremeni:
            
            
               1.
                     za točko 5czp (Izvedbeni sklep Komisije (EU) 2019/784) se vstavi naslednje:
            
            
               „5czq. 32018 R 1971: Uredba (EU) 2018/1971 Evropskega parlamenta in sveta z dne 11. decembra 2018 o ustanovitvi Organa evropskih regulatorjev za elektronske komunikacije (BEREC) in Agencije za podporo BEREC-u (Urad BEREC), spremembi Uredbe (EU) 2015/2120 ter razveljavitvi Uredbe (ES) št. 1211/2009 (UL L 321, 17.12.2018, str. 1).
            
            
               Načini sodelovanja držav Efte v skladu s členom 101 tega sporazuma:
            
         
         
            
               Nacionalni regulativni organi držav Efte, ki so v prvi vrsti odgovorni za nadzor vsakodnevnega delovanja trgov za elektronska komunikacijska omrežja in storitve, v celoti sodelujejo pri delu odbora regulatorjev organa BEREC, delovnih skupin organa BEREC in upravnega odbora Urada BEREC.
            
            
               Zastopani so na ustrezni ravni v skladu z določbami uredbe o organu BEREC.
            
            
               V ta namen imajo nacionalni regulativni organi držav Efte z izjemo glasovalnih pravic enake pravice in obveznosti kot nacionalni regulativni organi držav članic EU. Člani iz držav Efte niso upravičeni do predsedovanja odboru regulatorjev in upravnemu odboru.
            
            
               Organ BEREC in urad BEREC po potrebi pomagata Nadzornemu organu Efte oziroma nacionalnim regulativnim organom držav Efte pri opravljanju njihovih nalog.
            
            
               Za namene tega sporazuma se določbe Uredbe uporabljajo z naslednjimi prilagoditvami:
            
            
               (a) v členu 4:
            
            
               (i) v točki (a) odstavka 1 se pred besedama ‚in Komisiji‘ vstavi besedilo ‚Nadzornemu organu Efte‘;
            
            
               (ii) v točki (e) odstavka 1 se pred besedama ‚ali Komisije‘ vstavi besedilo ‚Nadzornega organa Efte‘;
            
            
               (iii) vstavi se naslednji odstavek:
            
            
               ‚1a. BEREC pri izdajanju mnenj v skladu s točko (c)(i) in (ii) odstavka 1 ločeno evidentira stališča nacionalnih regulativnih organov držav Efte.‘;
            
            
               (iv) v odstavku 4 se, kar zadeva države Efte, besedilo ‚ustreznim pravom Unije‘ glasi ‚Sporazumom EGP‘;
            
            
               (v) v odstavku 4 se za besedama ‚in Komisija‘ vstavi besedilo ‚oziroma Nadzorni organ Efte‘; 
            
            
               (b)v členu 7(4) se za besedo ‚Komisija‘ vstavi besedilo ‚in Nadzorni organ [...] sodeluje[ta] [...] in [sta] zastopana [...]‘;
            
            
               (c)v členu 13(3): 
            
            
               (i)za besedo ‚BEREC-a‘ se vstavi besedilo ‚, Nadzornega organa Efte‘; 
            
            
               (ii)za besedama ‚iz Komisije‘ se vstavi besedilo ‚in Nadzornega organa Efte‘;
            
            
               (d)v členu 15:
            
            
               (i)v odstavku 1 se na koncu prvega pododstavka doda naslednji stavek: ‚Predstavnik Nadzornega organa Efte sodeluje v upravnem odboru, vendar nima glasovalne pravice.‘;
            
            
               (ii)v odstavku 2 se za besedo ‚Komisije‘ vstavi besedilo ‚in Nadzornega organa Efte‘;
            
            
               (e)v členu 25 se doda naslednji odstavek:
            
         
         
            
               ‚5.
                     Države Efte sodelujejo pri prispevku Unije iz točke (a) odstavka 3. V ta namen se smiselno uporabljajo postopki iz člena 82(1)(a) Sporazuma EGP in Protokola 32 k Sporazumu EGP.‘;
            
            
               (f)v členu 30 se dodata naslednja pododstavka:
            
            
               ‚Z odstopanjem od členov 12(2)(a) in 82(3)(a) Pogojev za zaposlitev drugih uslužbencev Evropske unije lahko državljani držav Efte, ki uživajo vse državljanske pravice, sklenejo pogodbo o zaposlitvi z organom za zaposlovanje Agencije.
            
            
               Z odstopanjem od členov 12(2)(e) in 82(3)(e) ter člena 85(3) Pogojev za zaposlitev drugih uslužbencev Evropske unije Urad, kar zadeva njegovo osebje, jezike iz člena 129(1) Sporazuma EGP šteje kot jezike Unije iz člena 55(1) Pogodbe o Evropski uniji.‘;
            
            
               (g)v členu 34 se doda naslednje:
            
            
               ‚Države Efte Uradu BEREC podelijo privilegije in imunitete, enakovredne tistim, ki jih vsebuje Protokol o privilegijih in imunitetah Evropske unije.‘;
            
            
               (h)v členu 36 se doda naslednji odstavek:
            
            
               ‚4.
                     Za uporabo te uredbe se za nacionalne regulativne organe držav Efte v zvezi z dokumenti, ki jih pripravi BEREC ali Urad BEREC, uporablja Uredba (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije.‘;
            
            
               (i)v členu 40(2): 
            
            
               (i) za besedo ‚Komisija‘ v ustreznem sklonu se vstavi besedilo ‚, Nadzorni organ Efte‘ v ustreznem sklonu; 
            
            
               (ii) kar zadeva države Efte, se besedilo ‚pravom Unije in nacionalnim pravom‘ glasi ‚Sporazumom EGP in nacionalnim pravom‘;
            
            
               (j)v členu 41(1)(a) in (b) se za besedo ‚Komisija‘ v ustreznem sklonu vstavi besedilo ‚, Nadzorni organ Efte‘ v ustreznem sklonu;“
            
            
               2.
                     v točki 5ob (Uredba (EU) 2015/2120 Evropskega parlamenta in Sveta) se doda naslednje:
            
            
               „, kakor jo spreminja:
            
            
               –32018 R 1971: Uredba (EU) 2018/1971 Evropskega parlamenta in Sveta z dne 11. decembra 2018 (UL L 321, 17.12.2018, str. 1).“
            
            
               Člen 2
            
            
               V Protokolu 37 k Sporazumu EGP se doda naslednja točka:
            
            
               „41.Organ evropskih regulatorjev za elektronske komunikacije (BEREC) (Uredba (EU) 2018/1971 Evropskega parlamenta in Sveta).“
            
            
               Člen 3
            
            
               Besedilo Uredbe (EU) 2018/1971 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
            
         
         
            
               Člen 4
            
            
               Ta sklep začne veljati […] pod pogojem, da so bila predložena vsa uradna obvestila v skladu s členom 103(1) Sporazuma EGP
                  2*.
            
            
               Člen 5
            
            
               Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
            
            
               V Bruslju, […]
            
            
                  Za Skupni odbor EGP
            
            
                  predsednik
            
            
                  […]
            
            
            
            
                  Sekretarja
            
            
                  Skupnega odbora EGP
            
            
                  […]
            
         
         
            
                  
                     (1)
                  
                        UL L 321, 17.12.2018, str. 1.
               
               
                  
                     (2)
                  *
                        [Navedena ni nobena ustavna zahteva.] [Navedene so ustavne zahteve.]
               
            
      
    ---documentbreak--- NA ---documentbreak--- 
      
         
               EVROPSKA KOMISIJA
            Bruselj, 7.6.2021
            COM(2021) 274 final
            PRILOGA 
            k
            predlogu sklepa Sveta
            o stališču, ki se v imenu Evropske unije zastopa v Skupnem odboru EGP v zvezi s spremembo Priloge XI (Elektronske komunikacije, avdiovizualne storitve in informacijska družba) in Protokola 37 (s seznamom iz člena 101) k Sporazumu EGP
            
               
         
         
            
               PRILOGA 2
            
            
            
               SKLEP SKUPNEGA ODBORA EGP
            
            
               št. […]
            
            
               z dne […]
            
            
               o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP
            
            
               SKUPNI ODBOR EGP JE –
            
            
               ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
            
            
               ob upoštevanju naslednjega:
            
            
               (1)Direktivo (EU) 2018/1972 Evropskega parlamenta in Sveta z dne 11. decembra 2018 o Evropskem zakoniku o elektronskih komunikacijah (prenovitev)
                  1
               , kot je bila popravljena z UL L 334, 27.12.2019, str. 164, in UL L 419, 11.12.2020, str. 36, je treba vključiti v Sporazum EGP.
            
            
               (2)Direktiva (EU) 2018/1972 z učinkom od 21. decembra 2020 razveljavlja direktive 2002/19/ES
                  2
               , 2002/20/ES
                  3
               , 2002/21/ES
                  4
                in 2002/22/ES
                  5
                Evropskega parlamenta in Sveta, ki so vključene v Sporazum EGP in jih je zato treba v okviru Sporazuma EGP razveljaviti z učinkom od 21. decembra 2020.
            
            
               (3)Prilogo XI k Sporazumu EGP bi bilo zato treba ustrezno spremeniti –
            
            
               SPREJEL NASLEDNJI SKLEP:
            
            
               Člen 1
            
            
               Priloga XI k Sporazumu EGP se spremeni:
            
            
               1.
                     za točko 5czq (Uredba (EU) 2018/1971 Evropskega parlamenta in Sveta) se vstavi naslednje:
            
            
               „5czr. 32018 L 1972: Direktiva (EU) 2018/1972 Evropskega parlamenta in Sveta z dne 11. decembra 2018 o Evropskem zakoniku o elektronskih komunikacijah (prenovitev) (UL L 321, 17.12.2018, str. 36), kot je bila popravljena z UL L 334, 27.12.2019, str. 164, in UL L 419, 11.12.2020, str. 36.
            
            
               Za namene tega sporazuma se določbe Direktive uporabljajo z naslednjimi prilagoditvami:
            
            
               (a)
                     sklicevanja na pravo Unije, vključno s sklicevanji na PDEU in njene določbe, se razumejo kot sklicevanja na Sporazum EGP;
            
         
         
            
               (b)
                     v členu 28 se v odstavku 4 dodata naslednja pododstavka:
            
            
               ‚Po posvetovanju z nacionalnimi regulativnimi organi lahko Nadzorni organ Efte ob doslednem upoštevanju mnenja Skupine za politiko radiofrekvenčnega spektra sprejme sklepe, naslovljene na zadevne države Efte.
            
            
               Če Nadzorni organ Efte ali Komisija nameravata sprejeti odločitev v zvezi s težavo ali sporom, ki zadeva tako državo Efte kot državo članico EU, med seboj sodelujeta, da bi se dogovorila o odločitvah za odpravo čezmejnega škodljivega motenja. Pri tem čim bolj upoštevata mnenje Skupine za politiko radiofrekvenčnega spektra. Smiselno se uporablja člen 109 Sporazuma EGP.‘;
            
            
               (c)
                     v členu 31(2) se, kar zadeva države Efte, besedilo ‚člena 267 PDEU‘ glasi ‚člena 34 Sporazuma med državami Efte o ustanovitvi nadzornega organa in sodišča‘;
            
            
               (d)
                     v členu 65(1) se dodata naslednja pododstavka: 
            
            
                ‚Po posvetovanju z nacionalnimi regulativnimi organi lahko Nadzorni organ Efte sprejme odločitve o identifikaciji čeznacionalnih trgov med dvema ali več državami Efte.
            
            
               Če Nadzorni organ Efte ali Komisija nameravata identificirati čeznacionalni trg, ki zadeva tako državo Efte kot državo članico EU, med seboj sodelujeta, da bi se dogovorila o enakih odločitvah o identifikaciji tega čeznacionalnega trga. Smiselno se uporablja člen 109 Sporazuma EGP.‘;
            
            
               (e)kar zadeva države Efte: 
            
            
               (i) v členu 100(1) se besedilo ‚Listino Unije o temeljnih pravicah (v nadaljnjem besedilu: Listina) in splošna načela prava Unije‘ glasi ‚temeljne pravice in splošna načela Sporazuma EGP‘; 
            
            
               (ii)v členu 100(2) se besedilo ‚pravice ali svoboščine, priznane z Listino‘, besedilo ‚člen 52(1) Listine‘ in beseda ‚Listina‘ v ustreznem sklonu glasijo ‚temeljne pravice‘ v ustreznem sklonu;“;
            
            
               2.
                     z učinkom od 21. decembra 2020 se v točki 5cla (Sklep št. 243/2012/EU Evropskega parlamenta in Sveta) doda naslednje:
            
            
               „, kakor ga spreminja:
            
            
               –32018 L 1972: Direktiva (EU) 2018/1972 Evropskega parlamenta in Sveta z dne 11. decembra 2018 (UL L 321, 17.12.2018, str. 36).“;
            
            
               3.
                     z učinkom od 21. decembra 2020 se besedila točk 5cj, 5ck, 5cl in 5cm črtajo.
            
            
               Člen 2
            
            
               Besedilo Direktive (EU) 2018/1972, kot je bila popravljena z UL L 334, 27.12.2019, str. 164, in UL L 419, 11.12.2020, str. 36, v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
            
            
               Člen 3
            
            
               Ta sklep začne veljati […] pod pogojem, da so bila predložena vsa uradna obvestila v skladu s členom 103(1) Sporazuma EGP
                  6*.
            
            
               Člen 4
            
            
               Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
            
         
         
            
               V Bruslju, […]
            
            
                  Za Skupni odbor EGP
            
            
                  predsednik
            
            
                  […]
            
            
            
            
                  sekretarja
            
            
                  Skupnega odbora EGP
            
            
                  […]
            
         
         
            
                  
                     (1)
                  
                        UL L 321, 17.12.2018, str. 36.
               
               
                  
                     (2)
                  
                        UL L 108, 24.4.2002, str. 7.
               
               
                  
                     (3)
                  
                        UL L 108, 24.4.2002, str. 21.
               
               
                  
                     (4)
                  
                        UL L 108, 24.4.2002, str. 33.
               
               
                  
                     (5)
                  
                        UL L 108, 24.4.2002, str. 51.
               
               
                  
                     (6)
                  *
                        [Navedena ni nobena ustavna zahteva.] [Navedene so ustavne zahteve.]